ફિલ્મની પસંદગી વિશે સાન્યા કહે છે કે, ‘જ્યારે પણ હું સ્ક્રિપ્ટ વાંચુ છું કે પછી મને સ્ક્રિપ્ટ નેરેટ કરવામાં આવે છે ત્યારે હું જે-તે કેરેક્ટરમાં મારી જાતની કલ્પના કરું છું. હું માનું છું કે હું જે કોઈ પણ પ્રોજેક્ટ પસંદ કરું એમાં મારો રોલ પડકારજનક હોવો જોઈએ. ક્યારેક સ્ક્રિપ્ટ વાંચીએ તો એ મજેદાર લાગે પરંતુ જે તે કેરેક્ટરમાં પોતાની જાતની કલ્પના કરવી મુશ્કેલ લાગે. બોલિવૂડમાં ત્યારે અત્યારે બાયોપિક્સનો ટ્રેન્ડ ચાલી રહ્યો છે ત્યારે સાન્યાને એક બાયોપિક કરવી છે. જેના વિશે તે કહે છે કે ‘હું રાઇટર અમ્રિતા પ્રિતમની બાયોપિક કરવા ઇચ્છું છું. મેં તેમના વિશે જે કંઈ સાંભળ્યું છે કે વાંચ્યું છે એના પરથી હું માનું છું કે તેમના જીવન પર આધારિત એક સુંદર ફિલ્મ બની શકે.